open-index/open-wikipedia-markdown huggingface dataset:
Komiteen for et fritt Irak

**Komiteen for et fritt Irak** var en norsk støttekomite for De irakiske opprørerne som kjempet mot de amerikanskledede koalisasjonsstyrkene og de USA- og FN-støttede, valgte myndighetene i Irak under Irak-krigen. Komiteen samlet inn penger til medisinsk utstyr til irakiske opprørsgrupper, først og fremst Iraks Patriotiske Allianse, og har markerte seg offentlig med demonstrasjoner på gata, utspill i media og åpne møter. Komiteen støttet ikke opprørernes massakrer på irakiske sivile.

Blant de sentrale frontfigurene for komiteen er Lars Akerhaug (med i RV), Jan Steinholt (med i ML-gruppa Revolusjon) og Hind Dakhil (3. kandidat på RVs stortingsliste i 2005). Andre sentrale aktivister er Rolf Jørgensen (med i ML-gruppa Revolusjon), Mohammed Samarai (med i Iraks Patriotiske Allianse) og Arnljot Ask (med i Rødt). Enkelte irakiske flyktninger har demonstrert mot komiteens møter, og beskyldt den for å støtte terrorisme.

Organisasjonen har hatt lokalavdelinger i Oslo, Bergen og Trondheim.

I komiteens politiske plattform skriver komiteen følgende:

:*Kampen det irakiske folket fører er en kamp for alle bevegelser, folk og nasjoner som kjemper for frigjøring fra USA-imperialismen. Derfor må vi samle oss i en sterk støtte til den irakiske motstandskampen. Hvis vår støtte kan bidra til deres kamp for å knuse USAs forsøk på å innsette et quislingregime og i framtiden kaste ut invasjonstroppene vil det være en seier for oss alle. Det vil være en ny inspirasjon for frigjøringskampen for folket i Palestina og Afghanistan og for frigjøringskampene i hele verden.*

Komiteen for et fritt Irak sammenliknet invasjonen av Irak blant annet med tyskernes invasjon av Norge og omtaler det nye regimet i Irak som et «quislingstyre». Valget 30. januar 2005 karakteriseres som en «valgfarse». Komiteen for et fritt Irak hevder at «[s]lik det norske folket hadde rett til å kjempe med alle nødvendige midler mot okkupasjonsmakten, har også irakerne rett til å drive motstand mot okkupasjonen. Det er ikke motstandsbevegelsen mot okkupasjonen, men okkupantene som er terrorister!»

I april 2006 ble det kjent at Stortingets EOS-utvalg hadde refset Politiets sikkerhetstjeneste for i 2004 å ha registrert medlemmer av «en organisasjon som uttrykker støtte til opposisjonsgrupper som benytter seg av voldelige midler». Ifølge Lars Akerhaug er det mye i de opplysningene som foreligger om refsen at det dreier seg om KFI.

## Se også
*De irakiske opprørerne

## Referanser


## Eksterne lenker
* Politisk plattform 
* «Brennpunkt Irak»  utgitt av ML-gruppa Revolusjon i samarbeid med Komiteen for et fritt Irak (PDF-fil)
* Jan Steinholt skriver om «Valgfarse i Irak»
* VG: «Samler inn penger til irakisk motstandskamp» 28.09.2004
Lars Korvalds regjering

**Lars Korvalds regjering** ble utnevnt 18. oktober 1972 og satt til 16. oktober 1973 og var en koalisjon som besto av representanter fra Kristelig Folkeparti, Senterpartiet og Venstre.

{| class="wikitable"
|-
!
!
! Navn
! Parti
! Rang
! Fra
! Til
|-
|Statsminister
|
|Lars Korvald(1916&ndash;2006)
|KrF
|
|18. oktober 1972
|16. oktober 1973
|-
|Utenriksminister
|
|Dagfinn Vårvik(1924&ndash;2018)
|Sp
|
|18. oktober 1972
|16. oktober 1973
|-
!Statsråd i
!
! Navn
! Parti
! Rang
! Fra
! Til
|-
|Landbruksdepartementet
|
|Einar Hole Moxnes(1921&ndash;2006)
|Sp
|
|18. oktober 1972
|16. oktober 1973
|-
|Handels- og skipsfartsdepartementet
|
|Hallvard Eika(1920&ndash;1989)
|V
|
|18. oktober 1972
|16. oktober 1973
|-
|Justis- og politidepartementet
|
|Petter Mørch Koren(1910&ndash;2004)
|KrF
|
|18. oktober 1972
|16. oktober 1973
|-
|Kirke- og undervisningsdepartementet
|
|Anton Skulberg(1929&ndash;2012)
|Sp
|
|18. oktober 1972
|16. oktober 1973
|-
|Kommunal- og arbeidsdepartementet
|
|Johan Skipnes(1909&ndash;2005)
|KrF
|
|18. oktober 1972
|16. oktober 1973
|-
|Industridepartementet
|
|Ola Skjåk Bræk(1912&ndash;1999)
|V
|
|18. oktober 1972
|16. oktober 1973
|-
|Samferdselsdepartementet
|
|John Austrheim(1912&ndash;1995)
|Sp
|
|18. oktober 1972
|16. oktober 1973
|-
|rowspan="2"|Miljøverndepartementet
|
|Trygve Haugeland(1914&ndash;1998)
|Sp
|
|18. oktober 1972
|5. mars 1973
|-
|
|Helga Gitmark(1929&ndash;2008)
|Sp
|
|5. mars 1973
|16. oktober 1973
|-
|Sosialdepartementet
|
|Bergfrid Fjose(1915&ndash;2004)
|KrF
|
|18. oktober 1972
|16. oktober 1973
|-
|Forbruker- og administrasjonsdepartementet
|
|Eva Lundegaard Kolstad(1918&ndash;1999)
|V
|
|18. oktober 1972
|16. oktober 1973
|-
|Fiskeridepartementet
|
|Trygve Olsen(1921&ndash;1979)
|Sp
|
|18. oktober 1972
|16. oktober 1973
|-
|Finans- og tolldepartementet
|
|Jon Ola Norbom(1923&ndash;2020)
|V
|
|18. oktober 1972
|16. oktober 1973
|-
|Forsvarsdepartementet
|
|Johan Kleppe(1928&ndash;2022)
|V
|
|18. oktober 1972
|16. oktober 1973
|-}

## Eksterne lenker
*Lars Korvalds regjering regjeringen.no, besøkt 10. februar 2016
Neptunisme

**Neptunismen** (etter den romerske havguden Neptun) er en foreldet skoleretning fra geologiens tidlige faghistorie. Teorien ble utviklet på 1790-tallet av Abraham Gottlob Werner, en lærer ved bergverksskolen i Freiberg.

Neptunistene hevdet at jordskorpen dannes ved avleiringer og utkrystalleringer på havbunnen. De avviste muligheten av at bergarter kunne bli til ved størkning av smeltet stein slik den konkurrerende retningen plutonismen (også kalt *vulkanisme*) hevdet. Vulkaner passet i det hele dårlig inn i neptunistenes sedimentlære, og Werner forsøkte å forklare vulkaner ved å påstå at de skyldes store lager av brennende kull under jordoverflaten.

Werners student Alexander von Humboldt var opprinnelig neptunist. Men på begynnelsen av 1800-tallet foretok han en stor ekspedisjon i Syd-Amerika hvor han samlet inn tallrike geognostiske data som motsa neptunismen, og etterhvert måtte han motstrebende forlate den neptunistiske forklaringsmodellen.
 
En av de ledende plutonistene var James Hall. I 1797 klarte han å få smeltet glass til å bli krystallinsk ved langsom avkjøling. Han gjorde det samme med mineralet hornblende, og måtte til slutt gi plutonistene rett.

Andre kjente tilhengere av neptunismen var Johan Gottschalk Wallerius, Novalis og Johann Wolfgang von Goethe.

Neptunismen tapte terreng utover på 1800-tallet, særlig etter at arbeidene til James Hutton begynte å bli kjent. 

Mellom 1790 and 1830 representerte plutonismen et nytt og revolusjonerende syn, mens neptunismen ble ansett som konservativ. Striden mellom de to retningene førte til framveksten av den moderne geologien, og i dag kan vi se at de representerte hver sin ytterlighet.

Som et eksempel kan nevnes at sedimentære bergarter som kalkstein antas å oppstå etter prosesser lik de som ble beskrevet av neptunistene.
Starkhorn

**Starkhorn** er et fiktivt fjell fra J.R.R. Tolkiens Midgard. Det er en snødekket topp i den fiktive fjellkjeden Kvitklettene. Fra foten av fjellet rant elva Snøbrunna, og dens utvidede dal går mot nord gjennom fjellene og så renner elva ut på Rohans sletter. Rohirrim kalte denne dalen for Hovadal, og de bygde hovedstaden sin, Edoras, på en høyde som lå i dalens munning. Den ensomme hvite toppen Starkhorn kunne bli sett fra Edoras og gjennom hele den rette, lange dalen.
Trygve Brattelis andre regjering

**Trygve Brattelis andre regjering** ble utnevnt 16. oktober 1973 og satt til 15. januar 1976. 

## Kilder
*Trygve Brattelis andre regjering regjeringen.no, besøkt 10. februar 2016
John av Eltham, jarl av Cornwall

**John av Eltham** (født 15. august 1316, død 13. september 1336) var sønn av Edvard II av England og Isabella av Frankrike. 

Han ble født på Eltham Palace. Den 6. oktober 1328 ble han første jarl av Cornwall i den niende opprettelsen av tittelen. 

John var forlovet med Maria, datter av Ferdinand IV av Castilla, men døde i Perth bare tyve år gammel, før de fikk giftet seg. Han ble gravlagt i Westminster Abbey i 1337.

## Referanser
Jarl av Cornwall

**Jarl av Cornwall** er en engelsk høyadelstittel som er opprettet ni ganger. I 1337, etter den siste jarlens død, ble den erstattet av den nye tittelen hertug av Cornwall, en tittel som gis til tronarvingen.

Historiske nedtegnelser antyder at som følge av den angelsaksiske bosetningen av Britannia, utgjorde Cornwall en del av det adskilte britonsk kongeriket Dumnonia, som også omfattet dagens Devon. Den sørvestlige delen av Britannia ble gradvis underlagt det voksende kongeriket England. Etter normannernes erobring av England i 1066 utnevnte de nye herskerne av England deres egne menn som jarl av Cornwall. Den første av disse var faktisk en bretoner fra den historiske regionen Cornouaille (som er fransk kognat for Cornwall) i Bretagne i Frankrike. Edward, den svarte prinsen, sønn av Edvard III av England, ble opphøyd til den første hertug av Cornwall.

## Jarler

### Cadoc av Cornwall

### Første opprettelse - 1068

### Andre opprettelse - 1140

### Tredje opprettelse - 1141

### Fjerde opprettelse - 1180

### Femte opprettelse - 1189

### Sjette opprettelse - 1217

### Syvende opprettelse - 1225

### Åttende opprettelse - 1307

### Niende opprettelse - 1330

## Referanser
Giovanni Battista Castrucci

** Giovanni Battista Castrucci**  (født 1541 i Lucca i Italia, død 18. august 1595 i Lucca) var en av den katolske kirkes kardinaler. Han virket i den romerske kurie.

Han ble kreert til kardinal den 18. desember 1585 av pave Sixtus V, med *[[Santa Maria in Ara Coeli]]* som tittelkirke, senere overført til *[[Santi Giovanni e Paolo (Roma)|Santi Giovanni e Paolo]]*.

Han var erkebiskop av Chieti 1585&ndash;1591, og var prefekt for den apostoliske signatur fra 1585.

## Episkopalgenealogi
Hans episkopalgenealogi er:
* Erkebiskop Filippo Archinto (1500-1558)
* Pave Pius IV (1499-1565) *bispeviet 1546
* Kardinal Giovanni Antonio Serbelloni (1519-1591) *1557
* Kardinal *Giovanni Battista Castrucci* (1541-1595) *1585

## Referanser

## Eksterne lenker
*  Biografi på The Cardinals of the Holy Roman Church
Federico Cornaro den eldre

** Federico Cornaro** den eldre  (født 9. juni 1531 i Venezia i Italia, død 4. oktober 1590 i Roma) var en av den katolske kirkes kardinaler. Han var storprior for johanittene på Kypros men avstod embedet til fordel for sin eldre bror.

Han ble kreert til kardinal den 18. desember 1585 av pave Sixtus V, med *[[Santo Stefano Rotondo|Santo Stefano al Monte Celio]]* som tittelkirke.

Han var biskop av Traù i Dalmatia 1560&ndash;1561, deretter av Bergamo (fra 1561) og så av Padova (fra 1577).

Han var i slekt med en rekke andre kardinaler: Marco Cornaro (kreert 1500), Francesco Cornaro (1527), Andrea Cornaro (1544), Luigi Cornaro (1551), Federico Baldissera Bartolomeo Cornaro (1626), Giorgio Cornaro (1697) og Giovanni Cornaro (1778).

## Referanser


## Eksterne lenker
*  Biografi på The Cardinals of the Holy Roman Church
Stonyhurst College

**Stonyhurst College** er en katolsk privatskole i Lancashire i England. Den er grunnlagt og drives av jesuittordenen. 

Stonyhurst College ble eier av St Cuthberts evangelium, en av Europas eldste og best bevarte evangeliebøker.  Boka inneholder Johannesevangeliet og ble fra 1979 utlånt på et langsiktig lån til British Library, katalogisert som lån 74. Den 14. juli 2011 startet British Library en innsamlingsaksjon for å kjøpe boken for 9 millioner pund, og den 17. april 2012 kunngjorde man at kjøpet hadde blitt gjennomført og at boken nå er *British Library Additional MS 89000*.

## Kontroverser
En tidligere prest, som underviste ved skolen, ble anklaget for seksuelle overgrep mot studenter mellom 1987 og 1995. Det yngste offeret skal ha vært en gutt på 12 år. http://news.bbc.co.uk/2/hi/uk_news/106731.stm En annen prest som var ansatt ved Stonyhurst College mellom 1972 og 1979 ble arrestert i november 2009, for å ha mishandlet en 13 år gammel gutt over en periode på tre år. Men saken ble henlagt ett år senere.http://news.bbc.co.uk/2/hi/8376389.stm

## Kjente elever

*Thomas Wyse, forfatter, politiker og diplomat
*Gerald Gallagher, offiser i Colonial Administrative Service
*Charles Chichester, offiser i karlistkrigen, Vest-India og Canada 
*Arthur Conan Doyle 
*Biskop John Hine, hjelpebiskop i Southwark og biskop i Kent
*Fr. Ignatius St. Lawrence, jesuitt
*Fr. Walter Sidgreaves, jesuitt
*Mark Thompson 
*Baron Pratap Chidamner Chitnis
*Chris Morris
*Bill Cash, parlamentsmedlem (konservativ) 
*Patrick Baladi 
*Herbert Vaughan, kardinal og erkebiskop av Westminster  
*George Clifford 
*Jimmy Burns
*Peter Glenville, skuespiller og regissør
*Charles Laughton 
*General Vernon Walters, sjef for CIA 
*Charles Clifford 
*Philip Dawes 
*Charles Sturridge 
*Francis L. Sullivan, amerikansk filmskuespiller
*Charles Joseph Blake, fredsdommer for Queen's County og Galway
*Kaptein Valentine Joseph Blake, fredsdommer for Roscommon og Mayo
*Thomas Francis Meagher, irsk opprørsleder og brigader under den amerikanske borgerkrigen

## Eksterne lenker
*
Polykarpos

**Polykarp** (gresk: Πολύκαρπος - **Polykarpos**) (ca 69 - ca 155) var biskop i Smyrna i Lilleasia (dagens Izmir i Tyrkia), og avla i 154 biskop Anicetus i Roma et besøk for å få fastlagt tidspunktet for påskefeiringen. En troverdig beretning fra menigheten i Smyrna forteller at Polykarp ble brent på bål som martyr. Dette er den eldste bevitnelse av et martyrium utenfor *[[Det nye testamente]]. 

Polykarp sies å være [[dåp|døpt]] som barn, og som ung var han elev av [[evangelisten Johannes]]. Da Polykarp rundt år 96 ble utnevnt til biskop av Smyrna, skal Johannes ha foretatt [[vigsling]]en av ham. Selv skal Polykarp ha videreført tradisjonen etter Johannes til sin egen elev, [[Ireneus av Lyon]]. Det er Ireneus som har fortalt om Polykarps bakgrunn og tilknytning til apostelen Johannes som også skal ha innsatt ham som biskop i Smyrna. Den «*engelen for menigheten i Smyrna*» som omtales i [[Johannes åpenbaring|Johannes' åpenbaring 2,8]] ble tolket som Polykarp.

Han tillegges *Polykarps brev til menigheten i Filippi*, hvor han siterte [[1. Johannesbrev]] 4,3 («*Men enhver ånd som ikke bekjenner Jesus, er ikke av Gud. Det er ånden til Antikrist, som dere har hørt skal komme. Og den ånden er allerede nå i verden*») og dermed advarte filipperne mot [[gnostiker]]en [[Markion]]s vranglære. Dette brevet skal fortsatt ha blitt lest opp i kirkene i [[Hieronymus]]' levetid, dvs. rundt år 400. Polykarp sies å ha kalt Markion «[[Satan]]s førstefødte» da de stod ansikt til ansikt på gaten i Roma.

[[Antoninus Pius]] var romersk keiser i årene [[138]]-[[161|61]] og ikke kjent for kristenforfølgelser. Likevel skal det være i hans tid at Polykarp ble ført til [[amfiteater]]et i Smyrna, hvor den romerske [[stattholder]]en skal ha bedt ham avlegge ed til keiserens [[skytsånd]] og avsverge [[Kristus]]. Polykarp skal ha svart at han hadde tjent Kristus i 86 år og ikke kunne svikte ham. På vei til bålet skal Polykarp ha tatt av seg ytterklær og sko, og løsnet sitt belte slik man gjør når man kommer hjem. Han ba høyt mens [[bøddel]]en tente bålet. Polykarps minnedag er [[23. februar]]. 

Han skal ha blitt brent for å forhindre at det vokste frem en kult rundt levningene hans; men aske og rester ble raket ut av bålet og tatt vare på, ansett som «*kosteligere enn gull og edelstener''» i en tidlig relikviedyrkelse.

## Referanser
Aking under Vinter-OL 1992

**Aking under Vinter-OL 1992** ble arrangert fra 9. til 12. februar. Under Vinter-OL 1992 i Albertville ble det arrangert tre øvelser i aking, singel for kvinner og menn samt dobbel. Tyskland ble beste nasjon i aking med to gull-, en sølv- og to bronsemedaljer. Det var åttende gangen som aking var olympisk øvelse.

## Medaljefordeling

## Medaljevinnere

## Eksterne lenker
* 
* Albertville 1992 Luge Results på olympics.com
* Luge at the 1992 Winter Olympics på olympedia.org
* Resultater  på sports-reference.com
Aking under Vinter-OL 1994

**Aking under Vinter-OL 1994** ble arrangert fra 13. til 18. februar på Hunderfossen. Under Vinter-OL 1994 på Lillehammer ble det arrangert tre øvelser i aking, singel for kvinner og menn samt dobbel. Italia ble beste nasjon i aking med to gull-, en sølv- og en bronsemedalje. Det var niende gangen som aking var olympisk øvelse.

## Medaljefordeling

## Medaljevinnere

## Resultater
### Menn
#### Singel
Ble avholdt den 13.–14. februar. I alt var det 33 deltagere, hvorav 32 fullførte.

### Dobbel
Ble avholdt den 18. februar. I alt var det 20 par som deltok, hvorav 19 fullførte.

### Kvinner
#### Singel
Ble avholdt 15.–16. februar. I alt var det 25 deltagere, hvorav 24 fullførte.

## Eksterne lenker
* 
* Lillehammer 1994 Luge Results på olympics.com
* Luge at the 1994 Winter Olympics på olympedia.org
*  Luge at the 1994 Lillehammer Winter Games  på Sports-reference.com/olympics
Sharon

:*For en kystregion i Israel med samme navn se [[Sharon (Israel)]]. For kvinnenavnet, se [[Sharon (navn)]].*
**Sharon** er en by i Windsor County, Vermont, USA. Den ble grunnlagt i 1761 og ifølge folketellingen i 2010 er innbyggertallet 1502. Joseph Smith, grunnleggeren av kirken Siste dagers hellige, ble født her, men minnesmerket som ble satt opp i 1905 ligger i nabobyen Royalton.

## Referanser
Bladmoser

* *[[Archidium]]*
* *[[Buxbaumia]]*
* egentlige bladmoser
* Polytrichaceae
* sotmoser
* *[[Takakia]]*
* Tetraphidaceae
* torvmoser

**Bladmoser** er landplanter som er kjennetegnet ved at gametofytten har blader, og at rottråden (*[[rhizoid]]*) er flercellet.
Bladmoser er en svært viktig plantegruppe, i og med at de ofte er den første vegetasjonen som vokser på bare landområder.
I noen habitater utgjør de de eneste landplantene, men forekommer også i de fleste andre miljøer sammen med andre planter.

Inndelingen av bladmosene er fremdeles svært usikker.
Man vet at lever- og nålkapselmoser ikke hører til bladmosene;
at bladmosene er søstergruppen til karplantene;
og at de fleste bladmoser (over 90&nbsp;%) hører til de egentlige bladmosene (Bryidae), som utgjør en naturlig gruppe.
Plasseringen av diverse mindre mosegrupper er derimot ikke avklart ennå.

## Eksterne lenker
*
Siri Dokken

**Siri Dokken** (født 1966) er en norsk avistegner og illustratør. 

Siri Dokken er utdannet ved SHKS og har arbeidet som illustratør for bokforlag og reklamebyråer siden 1991. I 1994 utgav hun tegneserien *[[Kongens Mann]]* sammen med tekstforfatteren Baard Enoksen. Hun var avistegner i ukeavisa Dag og Tid i 1994, men har siden 1995 tegnet fast for Dagsavisen.

I 2005 mottok Siri Dokken «EWK-prisen» for sine avistegninger. Prisen deles ut av det svenske EWK-sällskapet og er oppkalt etter avistegneren Ewert Karlsson (1918-2004). Hun mottok sammen med Kari Tinnen Kultur- og kirkedepartementets debutantpris for barne- og ungdomslitteratur 2010, for *Ulla hit og dit*. I 2011 ble hun tildelt prisen for Årets avistegning for tegningen «Folkekongen» som ble presentert i Dagsavisen 17. oktober 2009.

Dokken har tegnet karakterene i spillefilmen *[[Titina]]* fra 2022.

## Referanser


## Eksterne lenker
* Intervju med Siri Dokken i forbindelse med EWK-prisen
Inge Grødum

**Inge Grødum** (født 1943) er en norsk avistegner og illustratør. 

Grødum er utdannet ved SHKS. Han var avistegner i *[[Nationen]]* i perioden 1973–1987 og har tegnet fast for *[[Aftenposten]]* siden 1987. Han har også illustrert en stor mengde bøker og tegnet for TV, ukeblader og reklame. Han har hatt separatutstillinger i Norge og deltatt på kollektivutstillinger i utlandet. Han er også representert i Sammlung Karikaturen & Cartoons i Basel. De daglige kommentartegningene hans i *Aftenposten* kjennetegnes av lun humor, portrettlike karikaturer og en rask, uanstrengt strek.

## Referanser


## Eksterne lenker
* Eksempler på Grødums kommentartegninger i Aftenposten
Lunder

* se inndeling!

**Lunder** (*Fratercula*) er en slekt med middels store alkefugler som inngår i gruppen Aethiinae i alkefamilien (Alcidae). Slekten teller tre arter, hvorav lunde  hekker i fuglefjell langs norskekysten og på Svalbard.

Lundene blir omkring 35–40 cm lange og har en svært karakteristisk og meget høyt, kraftig og (i hekkedrakt) fargerikt nebb. Fjærdrakten er svart, grå og/eller hvit, hos neshorn- og topplunde ispedd gule fjær.

Lundene legger sitt eneste egg i en hule. Hulen kan være naturlige fjellsprekker, men er ofte utgravd av fuglene selv i gressbevokste, bratte heng nær havet.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen *et al.* (2008, 2017, 2020)

* Charadriiformes, vade-, måse- og alkefugler
** Lari, måkefugler, 5 familier, 5 underfamilier, 40 slekter, 155 arter
*** Dromadidae, krabbeeterfamilien, 1 slekt, 1 art
*** Glareolidae, brakksvalefamilien, 3 slekter, 17 arter
*** Stercorariidae, jofamilien, 1 slekt, 7 arter
*** Alcidae, alkefamilien, 11 slekter, 25 arter
**** Aethiinae, 4 slekter, 9 arter
***** *[[sotalke|Ptychoramphus]]*, sotalke (monotypisk)
***** *[[dvergalker|Aethia]]*, dvergalker, 4 arter
***** *[[neshornlunde|Cerorhinca]]*, neshornlunde (monotypisk)
***** *[[lunder|Fratercula]]*, lunder, 3 arter
****** *[[lunde (fugl)|F. arctica]]*, lunde (monotypisk)
****** *[[hornlunde|F. corniculata]]*, hornlunde
****** *[[topplunde|F. cirrhata]]*, topplunde
**** Alcinae, 7 slekter, 16 arter (hvorav 1 slekt og 1 art er utdødd)
***** *[[dvergteister|Brachyramphus]]*, dvergteister
***** *[[teister|Cepphus]]*, teister
***** *[[stariker|Synthliboramphus]]*, stariker
***** *[[alker|Alca]]*, alker
***** *[[geirfugl|Pinguinus]]*, geirfugl (†)
***** *[[alkekonge|Alle]]*, alkekonge
***** *[[lomvier|Uria]]*, lomvier
*** Laridae, måkefamilien, 5 underfamilier, 25 slekter, 105 arter

### Artsgalleri

Fil:Fratercula arctica -Firth of Forth, Scotland -adult-8.jpg|Lunde(*F. arctica*)
Fil:Fratercula corniculataUSFWSSL0002774.jpg|Hornlunde(*F. corniculata*)
Fil:TuftedPuffin.jpeg|Topplunde(*F. cirrhata*)


## Referanser




## Eksterne lenker
*
Matti Røssland

**Matti (Ray Morten) Røssland** (født  1966) er en norsk musiker. Han ble oppdaget av Ivar Dyrhaug og Åge Aleksandersen på slutten av 1980-tallet, og kom med debutplaten *Før hanen galer* i 1989. Albumet fikk en god mottakelse av de norske kritikerne. 

Neste album var *Tøffe tider* (1992) og for tittelsporet «Tøffe Tider» fikk han NOPA-prisen Årets verk innen tekst i 1992. Senere kom *Neon Junkies* (1996), hvor tittelsporet nok en gang fikk prisen Årets verk, denne gangen for musikken. I 2003 kom *Vilden sky* og i 2004 kom albumet *Samleplata*, hvor Røssland blant annet synger duett med Elin Tvedt på en nyinnspilling av sangen «Stjålen båt» fra albumet *Tøffe tider*.

## Referanser
Makk

**Makk** eller **mark** betegner avlange, krypende virvelløse dyr.
Typiske makk er leddormer, flatormer eller rundormer.
Systematisk sett er begrepet av liten verdi og brukes ikke lenger i den biologiske nomenklaturen.
Grunnen til dette er at mange makkgrupper ikke er nær beslektet med hverandre.
En avlang (ormelignende) kroppsform har oppstått mange ganger uavhengig i dyrenes evolusjon, ofte som tilpasning til et krypende eller borende liv i myke sedimenter.
Videre har denne kroppsformen også gått tapt mange ganger uavhengig, ved at for eksempel lemmer ble utviklet.
Stamarten til samtlige av de tosidig symmetriske dyrene var for eksempel høyst sannsynlig ormeformet.
Ut ifra denne stamformen har både bløtdyr, leddyr, pigghuder, ryggstrengdyr og andre grupper utviklet andre kroppsformer.

I eldre systematikk (for eksempel hos Linné) finner man derimot ofte *makk* (latin «Vermes») som en systematisk gruppe.
Men en slik gruppe er altså et svært kunstig samlebegrep som ikke sier noe om slektskap.

*Makk* og *mark* brukes også om ulike larveformer av dyr som i voksenstadiet ikke omtales som makk, f.eks. flue-, bille- eller sommerfugllarver.
Eskil Ervik

**Eskil Ervik** (født 11. januar 1975 i Trondheim) er en norsk tidligere skøyteløper.

Erviks fremste mesterskapsplasseringer var bronse i allround-VM på Hamar i 1999, og sølv i EM på samme bane i 2000.

Under landslagstrener Peter Muellers ledelse fikk Ervik en ny vår som skøyteløper – Ervik satte den 5. november 2005 verdensrekord på 3000 meter med tiden 3.37,28 i Calgary, etter at han den 15. oktober 2005 satte ny utendørs verdensrekord på 3000 meter med tiden 3.44,90 i Inzell. 
Den 13. november satte han ny verdensrekord på 5000 meter med 6.12,19 i Calgary. Rekorden ble dog slått av Chad Hedrick i paret etter. Ervik var i dette løpet den første i verden som gjennomførte en 5000 m med samtlige rundetider under 30.0.

I EM på Hamar i 2006 ble Ervik igjen nr. 2 – etter italieneren Enrico Fabris.

På 2000-tallet var Ervik den ledende allroundløperen i Norge, og han tok fem NM-titler på rad mellom 2000 og 2004, og ble på nytt mester i 2006 og 2007. Han har også to norgesmesterskap i enkeltdistanser på 1500 m, tre på 5000 m og ett på 10000 m. Han representerte Hamar Idrettslag.

I 2006 spilte *[[Top Gear]]* inn «Winter Olympics Special», der Jeremy Clarkson kjørte om kamp med sin Jaguar XK8 mot Ervik i Vikingskipet. Ervik vant denne 1500-meteren enkelt, og passerte Clarkson med flere runder.

Etter at Ervik la opp som aktiv skøyteløper ble han i 2008 ansatt i markedsavdelingen til Storhamar Dragons.

Han ble videre rektor og opprettet skolene WANG Toppidrett Hamar AS og Wang Ung Hamar i 2017

## Personlige rekorder

## Referanser




## Eksterne lenker
* 
* 
* 
* 
*  Om Eskil Ervik og hans oppvekst i Brundalen
Bobsleigh

**Bobsleigh**, eller **bobsled**, er en vinteridrett der to eller fire personer kjører en kjelke med meier gjennom en spesialbygget, smal, kurvete islagt bane. Moderne bobbaner bør være minst 1500 meter lange og ha minst 15 kurver, og det er ikke uvanlig med hastigheter opptil 130 km/t. Farten drives av tyngdekraft etter et kraftfullt tilløp fra utøverne. Løpet består av å finne det ideelle sporet gjennom banen. Dette gjøres blant annet gjennom små, myke, kontrollerte vektforskyvninger sidelengs.

Kjøring med bobsleigh oppstod i Sveits. De første konkurransene ble avholdt på snøunderlag. Tidlig var kjelkene bemannet med fem til seks personer, men dette ble endret til toer- og firerbob i 1930-årene. Kjelkenes maksimallengde er henholdsvis 2,7 og 3,8 meter for toer- og firerbob. Maksimalvekten, inkludert mannskapet, er 390 kg og 630 kg &ndash; man kan bruke metallvekter for å kompensere for manglende vekt. Før vektgrensen ble innført i 1952, var deltakerne på bobsleighlagene vanligvis svært tunge.

Bobsleigh har vært en olympisk gren siden det første vinter-OL i 1924. Kvinnene deltok for første gang i Salt Lake City i 2002. 

## Bobsleigh-baner
Det finnes tolv baner som brukes til konkurranse på toppnivå:
* Igls, Østerrike. 1220 m, 98 m høydeforskjell, 14 prosent maksimal helling
* Calgary, Canada. 1475 m, 121 m høydeforskjell, 15 % maksimal helling
* Cesana, Italia. 1435 m, 117 m høydeforskjell, 9,2 % gj.snittlig fall
* La Plagne, Frankrike. 1507 m, 124,5 m høydeforskjell, 14,5 % maksimal helling
* Altenberg, Tyskland. 1413 m, 122 m høydeforskjell, 15 % maksimal helling
* Königssee, Tyskland. 1250 m, 117 m høydeforskjell
* Winterberg, Tyskland. 1325 m, 110 m høydeforskjell, 14,5 % maksimal helling
* Cortina d'Ampezzo, Italia. 1350 m, 120,5 m høydeforskjell, 16 % maksimal helling
* Nagano, Japan. 1762 m, 112,5 m høydeforskjell, 15 % maksimal helling (kun japansk)
* Lillehammer, Norge. 1365 m, 114 m høydeforskjell, 15 % maksimal helling
* St. Moritz, Sveits. 1722 m, 129 m høydeforskjell, 15 % maksimal helling
* Lake Placid, USA. 1,455 m, 107 m høydeforskjell
* Salt Lake City, USA. 1340 m, 103,9 m høydeforskjell

## Se også

* Akebrett
* Aking
* Kjelke
* Kjelkehockey
* Skeleton
* Slede
* Pulk
* Sparkstøtting

## Eksterne lenker
* 
* Norges ake-, bob- og skeletonforbund
Ølve

**Ølve** er en bygd på nordvestsiden av Kvinnheradsfjorden i Kvinnherad kommune i Vestland. 

Ølve grenser på land til Bjørnafjorden kommune, og i sjø til Tysnes kommune. Ølve er en jordbruksbygd, men det er også noen industribedrifter der, blant annet Harding AS, som er en stor produsent av livbåter til fartøy, cruiseskip, og oljeplattformer med hele verden som marked. 

Historisk er Ølve kjent for bergverksindustri og for stein. Av alle baksteheller som er funnet under utgraving av middelalder-Oslo, er halvparten fra Ølve, laget av grå-grønn klebersteinsskifer.. En rekke svovelkisgruver ble drevet i området, blant annet av Lysaker Kemiske Fabrik. 

## Referanser





## Eksterne lenker
* «Jordbruk på hard leire»
James Hall

**James Hall** (født 17. januar 1761 i Dunglass, død 23. juni 1832 i Edinburgh) var en britisk geolog. Han regnes som grunnleggeren av eksperimentell geologi.

## Liv og virke
### Bakgrunn
Hall ble født i East Lothian i Skottland, som sønn av baronetten av Dunglass, og arva tittelen etter faren 15 år gammel. Han fikk studere ved universitetene i Cambridge og Edinburgh. Seinere ble han sendt til militærakademiet i Brienne i Frankrike, og gikk der samtidig med Napoléon Bonaparte.

### Karriere
Hall ble ikke militær. I stedet skulle han vie sitt liv til geologien. Han ble en del av det geologiske fagmiljøet rundt James Hutton og John Playfair i Edinburgh. 

I begynnelsen var Hall skeptisk til Huttons plutonisme. Han mente at det ikke var bevist at bergarter som inneholdt krystaller kunne dannes ved smelting og størkning. Da han en dag hørte om en glassmelte som ved et uhell hadde blitt liggende og kjølne langsomt, at den hadde *«tapt enhver likhet med glass, og fullstendig hadde antatt steinstruktur»*, ble han mindre sikker.

I 1797 bestemte han seg for å prøve ut Huttons teorier, og han gjennomførte en serie med elegante laboriatorieeksperimenter som viste en gang for alle at vanlige bergartsdannende mineraler kunne dannes ved størkning. Han fikk glass til å krystallisere i laboratoriet; deretter prøvde han hornblende fra ei gruve utafor Edinburgh. Han fikk mineralet til å smelte i en masovn. Når han lot smelta kjølne raskt, ble det som mørkt glass. Lot han det derimot kjølne langsomt, ble det til en substans som var *«på alle måter ulikt glass … grovt, steinaktig og krystallinsk.»*

Han fortsatte med stykker av en gabbroid bergart som på engelsk kalles «whinstone» og basalt fra ulike steder, bl.a. Island, smelta dem i en smeltedigel og lot dem størkne ved ulike temperaturer. Han kom samtidig fram til at whinstone og basalt hadde samme kjemiske sammensetning. Han gjorde også forsøk med metamorfose, idet han viste at kalsitt går over til marmor uten smelting når den blir utsatt for stort trykk under oppvarming. Med disse forsøka grunnla Hall den eksperimentelle geologien.

Hall var ikke bare laboratoregeolog; han drev også et utstrakt feltarbeid. Blant annet besøkte han Italia og Alpene, og noterte seg likheten mellom unge lavabergarter der og gamle bergarter hjemme i Skottland. Han utga et stort antall skrifter om geologiske emner, men også et verk om gotisk arkitektur.

Hall hadde også en politisk karriere; mellom 1807 og 1812 var han parlamentsmedlem, valgt fra St. Michaels’s i Cornwall. Han var også president for Royal Society i Edinburgh.

## Verker
* *Experiments on whinstone and lava*. (1805)
* *Account of a series of experiments, shewing the effects of compression in modifying the action of heat*. Edinburgh, 1805
* *On the revolutions of the earth’s surface*. Edinburgh, 1813
* *Essay on the origin, history and principles of Gothic Architecture*. London, 1813

## Referanser


## Eksterne lenker
*
Reddalsvannet

**Reddalsvannet** er en innsjø vernet som naturreservat i Reddal i Agder. Vannet er vernet på grunn av den store fuglebestanden. Vannet har forbindelse med havet gjennom Reddalskanalen og Landvikvannet. Kanalen ble laget i 1877, da vannet ble tappet ned til havnivå slik at 3000 dekar dyrkingsjord ble vunnet. Andre kilder oppgir at 1300 dekar matjord ble vunnet.

Av fiskearter kan man finne gjedde, sik, sørv, abbor og ål.

## Referanser
Bob

**Bob** kan vise til:

*Bobsleigh, vinteridrett med kjelke i isbane
*Bob (navn), kortform av mannsnavnet Robert og Bobby
*Bergen og Omegn Boligbyggelag (BOB)
*B.o.B, amerikansk rapper, Bobby Ray Simmons, Jr. 
*Bob (frisyre), kort kvinnefrisyre populær i 1920-årene
Provo

**Provo** er en by i Utah County i staten Utah. Byen ligger i Utah Valley i 1387 meters høyde over havet nær Wasatch Range. Byen har 105&nbsp;166 innbyggere (2000) og er dermed den tredje største by i Utah etter Salt Lake City og West Valley City. I byen ligger Brigham Young University, et privat universitet som eies og ledes av Jesu Kristi kirke av siste dagers hellige. 

## Referanser


## Eksterne lenker
*
Fylkesvei 652

**Fylkesvei 652** (**Fv652**) går mellom Eidså i Vanylven og Volda sentrum.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* Vegliste Møre og Romsdal
* 
* Fergeinfo Volda-Lauvstad
* Møre og Romsdal Fylkesbaatane
Fylkesvei 5891

**Fylkesvei 5891** (**Fv5891**) går mellom Straumshamn og Fyrde i Volda.

Veien er et fergefritt alternativ til riksvei 651 mellom Volda og Straumshamn. På sørsida av Voldsfjorden (Fyrde – Straumshamn) er den så smal at den ikke er et godt alternativ, mens veien på nordsida imidlertid har hatt relativt god standard. I 1999 vedtok Stortinget at den framtidige stamveien (E39) mellom Nordfjord og Volda skulle gå mellom den vestre delen av Hornindal og Austefjord i Volda. Byggestart for veien var i januar 2009. 22. september 2012, ble strekningen mellom Geitvik og Hornindal (Kvivsvegen) åpnet. Fra våren 2014 da Hjartåbergtunnelen og resten av utbyggingen ble ferdig er også strekningen mellom Volda sentrum og Geitvik en del av E39.

Før 1. januar 2010 var veien riksvei, etter at regionsreformen trådte i kraft fikk den status som fylkesvei.

Frem til 2019 hadde veien betegnelsen fylkesvei 651.

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
* 
*
Fylkesvei 615

**Fylkesvei 615** (**Fv615**) går mellom Storebru i Kinn og Sandane i Gloppen.

Den opprinnelige riksvei 615 gikk 1983 mellom Storebru i Flora og Holme ved Hyen i Gloppen. Strekningen mellom Hestenesøyra og Sandane var nummerert riksvei 612. Mellom Hyen og Hestenesøyra var det ferjeforbindelse, med videre ferjeforbindelse til Anda og Lote. Ferjeforbindelsen ble nedlagt i 1989, da den siste delen av veien mellom Hestenesøyra og Hyen stod ferdig.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

## Referanser


## Eksterne lenker
* Vegvesenets vegkart 
*
Lake Placid (andre betydninger)

**Lake Placid** kan vise til:

* Lake Placid (New York) – en by i delstaten New York, USA. Arrangør av vinter-OL i 1932 og 1980
** Lake Placid (innsjø) – en innsjø nær byen Lake Placid
* Lake Placid (Florida) – en by i delstaten Florida, USA
* Lake Placid (film) – en skrekkfilm fra 1999
Lake Placid

**Lake Placid** er en småby og utfartssted i New York, USA med  innbyggere (2000). Byen ligger ved Mirror Lake nær sørenden til innsjøen Lake Placid. Byen har et areal på 3,9 kvadratkilometer.

Stedet er best kjent for å ha arrangert vinter-OL både i 1932 og 1980, og også Ski-VM 1950. Lake Placid var den første byen i USA som arrangerte to OL. Los Angeles ble den andre da de arrangerte sitt andre sommer-OL fire år senere.

## Referanser


## Eksterne lenker
* 
*
Nordicmafia

***Nordicmafia*** (NM) er et norsk, tekstbasert nettleserbasert flerspillerspill innen sjangeren strategispill. Spillet ble lansert 1. januar 2005, lagt ned i 2011 og gjenåpnet i 2013 med nye eiere og ny teknisk plattform.

Spillet går ut på å bygge makt og innflytelse gjennom kriminelle og lovlige aktiviteter, med rangstigning fra sivilist til «Capo de tutti capi». Deltakelse krever registrering med e-postadresse.

Nordicmafia oppnådde stor popularitet i midten av 2000-årene, men opplevde fallende aktivitet fra 2009. Etter en periode med lav drift og redusert brukerbase ble spillet midlertidig stengt i september 2011. I 2013 ble det relansert, og hadde ifølge utviklerne rundt 10&nbsp;000 brukere samme år.

## Referanser


## Eksterne lenker
* Nordicmafia – Spillet
* Nordicanswers – En oppgradert hjelpeside for spillere
* NMKalkis – En ekstern hjelpeside for spillere
* 12-åring tapte 10&nbsp;000 kroner på nettspill i Stavanger Aftenblad
* – Foreldrene trenger ikke betale i Stavanger Aftenblad 
* Stripper for lekepenger i Dagbladet 
* Norske barn bruker titusener på nettspill i P4
* Reagerer på gangsterlek i Romerikes Blad
Caravan

**Caravan** er et britisk progrock/jazz–band fra Canterbury i England som ble stiftet i januar 1968. Bandet ble stiftet av Pye Hastings, Richard Sinclair, Dave Sinclair, og Richard Coughlan.

Caravan hadde sin storhetstid fra 1968 og inn i 1970-tallet som en av mange band fra Canterbury–området som også inkluderte blant andre Soft Machine. Et av kjennetegnene for Canterburyband er at de blander sjangrene Psykedelia og jazz. Caravan var et av de ledende progrock–bandene som kom ut fra 1960-tallet, men klarte ikke bli mer enn et kult-band med en stabil og lojal fanskare bak seg. Likevel klarte de å selge en del album, spesielt i universitetsområder fordi de fikk et godt rykte på seg, og fordi de skapte liv i musikkbladene. 

De fikk kun et album inn på albumlistene i England. Bandet ble offisielt oppløst i 1983, men har siden holdt det gående med utgivelser og enkelte spillejobber.

## Medlemmer

*Stephen Miller
*Richard Coughlan
*Pye Hastings
*Geoff Richardson
*Dave Sinclair
*Richard Sinclair
*Jan Schelhaas

## Diskografi
*1968 – *Caravan*
*1970 – *If I Could Do It All Over Again I'd Do It All Over You* 
*1971 – *In the Land of Grey and Pink*
*1972 – *Waterloo Lily* 
*1972 – *For Girls That Grow Plump in the Night* 
*1974 – *Caravan and the New Symphonia* 
*1975 – *Cunning Stunts* 
*1976 – *Blind Dog at St. Dunstans* 
*1977 – *Better by Far*
*1980 – *The Album*
*1982 – *Back to Front*
*1991 – *Radio One Live in Concert BBC 1975*
*1992 – *Live 1990*
*1994 – *Cool Water* 
*1995 – *Battle of Hastings*
*1996 – *All Over You*
*1997 – *Live: Canterbury Comes to London* 
*1998 – *Live in Holland: Back on the Tracks*
*1998 – *Songs for Oblivion Fishermen*
*1998 – *Ether Way*
*1998 – *Show of Our Lives*
*1999 – *Surprise Supplies*
*1999 – *All Over You Too*
*1999 – *Headloss*
*2000 – *The HTD Years*
*2000 – *Where But For Caravan Would I?* 
*2002 – *Green Bottles For Marjorie*
*2002 – *Live at Fairfield Halls, 1974*
*2003 – *The Unauthorised Breakfast Item*
* 2013 – *Paradise Filter*
* 2021 – *It’s None Of Your Business*

## Eksterne lenker
* 
* 
*  Offisiell Caravan Continental side
A Live Record

__NOTOC__
***A Live Record*** er et progrockalbum fra 1978 fra bandet Camel. Utgivelsen var det første konsertalbumet fra Camel og er et dobbeltalbum komponert sammen av innspillinger fra tre forskjellige turnéer. 

Utgivelsen er et konsertsamlealbum med sanger fra tidligere album som er tatt opp under konserter. Disk 1 inneholder innspillinger fra turnéen etter utgivelsen *«[[Mirage]]»* i 1974 og turnéen etter *«[[Rain Dances]]»* i 1977. Spor 1 til 4 er fra *Rain Dances–turnéen* mens spor 5 og 6 er fra *Mirage–turnéen*.

Side to inneholder hele utgivelsen *«[[The Snow Goose]]»* live med originalbesetningen av Camel fra et fullsatt «Royal Albert Hall» i London akkompagnert av *[[London Symphony Orchestra]]* med John Brown som dirigent og David Bedford som komponist. Innspillingen er av meget høy kvalitet og er sett på som Camels beste album av fansen, og et av de mest betydningsfulle progrock-konsertalbumene som finnes. 

## Sporliste
### Disk 1
#«Never Let Go» (7.21) – konsertopptak fra Hammersmith Odeon i London, oktober 1977.(Andrew Latimer)
#«Song Within a Song» (7.01) – konsertopptak fra Hammersmith Odeon i London, oktober 1977.(Peter Bardens, Andrew Latimer)
#«Lunar Sea» (8.56) – konsertopptak fra Colston Hall i Bristol, oktober 1977.(Peter Bardens, Andrew Latimer)
#«Skylines» (5.38) – konsertopptak fra University of Leeds i oktober 1977.(Peter Bardens, Andrew Latimer, Andy Ward)
#«Ligging at Louis'» (6.34) – konsertopptak fra Marquee Club i London i oktober 1974.(Peter Bardens)
#«Lady Fantasy» (14.15) – konsertopptak fra Marquee Club i London i oktober 1974.(Peter Bardens, Doug Ferguson, Andrew Latimer, Andy Ward)

### Disk 2
Camel fremførte hele *«[[The Snow Goose]]»* i et fullsatt Royal Albert Hall akkompagnert og av London Symphony Orchestra og ledet av David Bedford den 17. oktober 1975:

#«The Great March» (1.45)
#«Rhayader» (3.07)
#«Rhayader goes to Town» (5.13)
#«Sanctuary» (1.09)
#«Fritha» (1.23)
#«The Snow Goose» (3.02)
#«Friendship» (1.35)
#«Migration» (3.52)
#«Rhatader Alone» (1.47)
#«Flight of the Snow Goose» (2.59)
#«Preparation» (4.10)
#«Dunkirk» (5.26)
#«Epitaph» (2.35)
#«Fritha Alone» (1.22)
#«La Princesse Perdue» (4.46)
#«The Great March» (1.50)
(Alle låter er skrevet av Peter Bardens og Andrew Latimer).

## Personell
* Andrew Latimer – Gitar, fløyte og vokaler
* Peter Bardens – Keyboards, orgel, vokal
* Mel Collins – Fløyte, saksofon
* Doug Ferguson – Bass
* Richard Sinclair – Bass, vokal (bare på disk 1)
* Andy Ward – Trommer, perkusjon

### Annet personell
* Rhett Davies – Medprodusent
* John Brown – Dirigent for London Symphony Orchestra på disk 2
* David Bedford – Komponist

## Utgivelsesdetaljer
*1978 Storbritannia, London 820 727-1, Decca R7/8, DBC-R 7-8, LP
*1993 Storbritannia, Deram 844 122-2, CD

## Eksterne lenker
*
Arbeidermaktgruppa

**Arbeidermaktgruppa** (**AMG**) var opphavlig en trotskistisk utbrytergruppe fra Sosialistisk Ungdom. Den drev i flere år selvstendig arbeid, spesielt med fagligpolitisk innretting. Gruppen vektla også militærpolitikk sterkt, og i 1986 gikk saken der AMG-medlem Steinar Nørstebø var tiltalt for å drive antimilitaristisk propaganda helt til Høyesterett

I 1985 gikk en betydelig del av AMG og startet Internasjonale Sosialister, og AMG begynte å orientere seg mot andre miljøer, særlig de delene av Arbeidernes Kommunistparti som i størst grad gikk inn for å bryte med partiets tradisjoner. På landsmøtet i Rød Valgallianse (RV) i 1991 hvor RV ble fristilt fra Arbeidernes Kommunistparti, var medlemmer av AMG til stede og gjorde det klart at dens medlemmer ville arbeide aktivt i RV. Selv om AMG bare besto av noen titalls personer, var medlemmenes inntreden i RV en viktig markering av at RV tok sikte på å være «et samlende parti for revolusjonære i Norge» som det heter i et senere landsmøtevedtak. Etter noen år som en organisert gruppe internt i RV gikk AMG i oppløsning midt på 1990-tallet. Blant de fremtredende AMG-medlemmene i RV på dette tidspunktet kan nevnes Anders Ekeland, som nå er med i Sosialistisk Venstreparti (SV), Steinar Nørstebø, Rune Soma, Jan Otto Jacobsen og Roar Ellingvåg.

Enkeltpersoner fra Revolusjonært Forbund, AMG og tidligere medlemmer av Internasjonale Sosialister gikk vinteren 1999/2000 sammen i organisasjonen Forbundet Internasjonalen (FIN), tilknyttet Fjerde Internasjonalen (USFI). FIN ble splittet i 2003, da én fraksjon ville likestille arbeid i RV og SV, mens en annen ville prioritere arbeidet i SV. En mindre gruppe fortsatte i FIN.

## Eksterne lenker
*  Nettsida til Forbundet Internasjonalen
Avistegning

**Avistegning** er en samlebetegnelse på flere typer tegninger brukt på redaksjonell plass i dagspressen. Det kan være politiske kommentarer og satire, portretter og karikaturer, hverdagskommentarer, reportasjetegninger, rettstegninger, teatertegninger, inntrykk fra by og land, vitsetegninger og tegneserier.

## Kjennetegn
De viktigste kjennetegnene ved en avistegning er at den er like aktuell som dagens avis og at den formidler til leseren det den skal på en effektiv måte. Avistegninger kan derfor bretraktes som «ferskvare» og «døgnfluer», og blir gode samtidsdokumenter. Flere tegninger har dessuten kvaliteter som gir dem et lengre liv og i enkelte tilfeller klassikerstatus. 

Avistegnerne står ofte nokså fritt i forhold til å formidle sine egne tolkninger og syn på en sak, og særlig de politiske kommentartegningene kan være mye skarpere og mer poengterte enn skrevne leder- og kommentarartikler. Det er likevel flere eksempler på sensur, injuriesaker og konflikter med bakgrunn i avistegninger. Et av de mest kjente eksemplene fra nyere tid er striden rundt de tolv danske Muhammedkarikaturene i Jyllands-Posten i 2006.

Avistegningene viser et rikt spekter av personlige uttrykk, og et regelmessig bidrag fra samme tegner kan i høy grad prege en avis' visuelle profil og publikums inntrykk av avisa. Avistegning er på mange måter en form for journalistikk, og avistegnerne har sin anerkjente plass ved siden av journalistene, enten de er fast ansatt eller arbeider frilans med mer eller mindre hyppige oppdrag.

## Historikk i Norge

De første karikaturtegnerne kom fra vittighetspressen til avisene tidlig på 1900-tallet. Da avisene endret fokus fra meningsformidling til mer vekt på nyheter rundt 1910, ble foto og tegninger vanligere, også til underholdningsstoff. I nyere tid har en rekke illustratører tegnet for aviser, gjerne til feature-stoff.

Flere norske avistegnere er medlemmer i foreningen FECO Norway, en norsk avdeling av Federation of Cartoonists Organisations, internasjonal nettverksorganisasjon for avistegnere, tegneserieskapere og illustratører som jobber redaksjonelt. FECO Norway ble opprettet i 2009.

Kunstgalleriet Avistegnernes hus i Drøbak i Akershus ble opprettet i 1999. Det stiller særlig ut avistegninger, tegneserier og illustrasjonskunst.

## Norske avistegnere
Personene i lista er i hovedsak ordnet etter året de er født.

## Se også

* Avistegnerprisen
* Pressefoto

## Referanser


## Eksterne lenker
* 
* Noen avistegnere presentert i Avistegnernes hus i Drøbak 
* Avistegnernes julehefte 2006 med flere eksempel-tegninger
Revolusjonært Forbund

**Revolusjonært Forbund** (**RF**) var opphavlig et resultat av et brudd i Rød Ungdom i 1991, da flertallet av sentralstyret meldte seg ut av organisasjonen. Organisatorisk ble dette utkrystallisert i gruppene (marxist-leninistene) ((m-l)) i Oslo og Revolusjonært Ungdomsforbund (RUF) i Bergen. Disse gruppene samarbeidet nært med hverandre. I en periode hadde de også kontakt med ML-gruppa Revolusjon, Norges Kommunistiske Studentforbund samt en gruppe uavhengige kommunister fra Stavanger-området.

Gjennom felles arbeid, blant annet med bladet Klasse Mot Klasse, smeltet (m-l) og RUF etter hvert sammen og ble til Revolusjonært Forbund. Politisk var RF preget av avstand mot Arbeidernes Kommunistparti (AKP). Organisasjonen gikk gjennom flere faser der de, til ulike tider, uttrykte støtte til så vidt ulike figurer som Mao og Rosa Luxemburg. De var også periodevis preget av en syndikalistisk orientert valgboikott. Dette endret seg imidlertid da Bergens-avdelingen bestemte seg for å støtte opp om Rød Valgallianse (RV), noe som i sin tur førte til at Oslo-avdelingen trakk seg fra samarbeidet og, for en stund, re-etablerte (m-l).

Etter splittelsen ga RF, nå kun i Bergen, ut bladet *Venstre Om!*, samtidig som de forsøkte å få til et formalisert samarbeid med ulike AKP-kritiske retninger innen RV. Organisasjonen besto på dette tidspunktet av rundt 10 medlemmer. De fremste talspersonene for Revolusjonært Forbund var Bård Sandstad og Randi Holmelid. Sistnevnte ble i 1999 valgt til nestleder i RV. Omtrent på samme tid ble organisasjonen oppløst.

Enkeltpersoner fra Revolusjonært Forbund, Arbeidermaktgruppa og tidligere medlemmer av Internasjonale Sosialister gikk vinteren 1999/2000 sammen i organisasjonen Forbundet Internasjonalen (FIN) (tilknyttet 4. Internasjonale). FIN-medlemmene jobber innenfor både RV og Sosialistisk Venstreparti.
Bobsleigh under Vinter-OL 1972

**Bobsleigh under [[Vinter-OL 1972]]** ble arrangert fra 4. til 12. februar i Sapporo Teine. Det ble arrangert to øvelser i bobsleigh, toer og firer for menn.

## Medaljefordeling

## Medaljevinnere

## Eksterne lenker
* 
* Sapporo 1972 Bobsleigh Results på olympics.com
* Bobsleigh at the 1972 Winter Olympics på olympedia.org
* Resultater  på sports-reference.com